OpenLLM-France/wikimedia huggingface dataset:
# Ag en dévotion é quévèr Sant Jojeb, pried er Uirhiés glorius Vari

| ◄ Santimanteu a gonfiance é Mari, a pe dosta er marhue | Ag en dévotion é quévèr Sant Jojeb, pried er Uirhiés glorius Vari | Litanieu er Uirhiés Vari ► |
MAM me Salvér, ô Mari ! é hon ér momant deuéhan a mem buhé : me oulen mui eit jamæs hou secour.
M’hum ùéle èl étré er Baraouis hac en ihuern. Allas ! péhani vou me fartage, ma ne impléet aveit on er bouvoër e hoès étal Jesus ?
Ean en dès laqueit étré hou teorn er græceu préciussan eit ou streaüein ar en dut. Pligéet gueneoh ou scùil arnan. Bremen é surtout e mès dobér a nehai.
Commance a ra digueor en tribunal é péhani é telian rantein compte a mem buhé. Conzet eit on quênt ma parissein én ou. Mam me Juge a obtenou deign ur jugemant favorable.
Stiren er mor, conduyet-mé é creis en tampesteu é péré é on én dangér a hum gol, ha casset-mé d’er porh ag er salvedigueah.
Sclerdér a ziarlué, pelleit en dihoueldæt a fal d’er goal-speret turel ar me inean ; calmet en trouble é péhani é on, a pe chongean ér pehédeu a mem buhé ; obtenet-teign ur regret bras ha sincér a nehai.
Scùir a bep sort vertu, goulennet aveit on ur fé bihue, un espérance ferm, ur garanté parfæt.
M’hou trugairéca a ol er vadeleah e hoès bet aveit on durant mem buhé, én amzér memb ma er méritèn bihannan ; mæs a hui a refusehai a guemér soin a hanan hinihue mé ma brassoh me honfiance énoh, ha me mès mui a zobér a hou secour ?
Non pas, mam tinér, tinerroh eit en ol mameu, ne bellehet quet doh hou croaidur péhani a zou édan merhuel ; hui en assistou bet é zeuéhan huannad.
Me varhue guet résignation, a p’en dès Jesus ordrénet me marhue ; mæs, deustou d’en horreur naturel e mès doh er marhue, me varhue guet pligeadur, rac ma varhuan édan hou protection.
Me gontamplou quênt pêl, me zou ingorto, brastet, parfectioneu, doustérieu, triompheu Jesus ; ha quênt pêl mé hou cuélou guet admiration ar en trône liguernus a hou cloër.
Tostad a ra me agoni ; me zead ne éellou mui goulen hou ç’assistance ; mæs me halon a gonzou attaüe dohoh.
Me brononçou mil gùéh a galon en hanhueu sacret a Jesus hac a Vari ; ha me oulen guenoh, ô Jesus ! ma sellehet ol en huannadeu, ol el lusqueu a me halon, durant me agoni, èl quel liés a acte a garanté eit oh hac eit hou Mam santel.
Ah ! men Doué, hou péet truhé dohon ; ne gredan quet laret rac ma on hou servitour. Allas ! me zou bet ur péhour quer bras, ha ne ouyan quet a me mès bet er bonheur de galmein hou justice ; mæs hou péet truhé dohon, rac ma on mab hou servitourés.
Hui e hoès reit teign er græce d’en dout durant ol mem buhé ur gonfiance vras é Mari. M’hou trugairéca, rac ma cresq er santimanteu a gonfiance e mès én hi én ær-men quen terrible eit er salvedigueah.
Men Doué, Douè a viséricord, ur græce neué a accordet teign, rac ma vennet me sauvein dré beden er Uirhiés-cé doh péhani é tesq demb en Ilis en dout recour é peb amzér, mæs surtout én ær a hun marhue.
# Ag en dispanse er règl

| ◄ Ne fal quet en dout proçæzieu | Ag en dispanse er règl | Corrigein er fauteu public ► |
BUGULlON spirituel ordinær er verdér e ellou ou dispansein ag er vigilieu, yuneu ha penigenneu aral calet ag er règl, eit ræzonnieu vat hac a pe gredeint é vou necessær.
Sant Françæs e lam ér chapistr-men un diæzemant bras diar er-ré e guemér en Urh a benigen ; rac ul lod vad a dut n’éellant quet gobér ol er penigenneu merchet én Urh. A pe uelou enta er verdér ne vou cair dehai gobér yuneu pé vigilieu, èl ma command er règl, int e gonzou ag en dra-zé doh en Directour pé doh ou Hovezour ordinær, a-cel-fin, revé intantion sant Françæs, hac er Pab Nicolas IV, ma veint dispanset ag er péh e vehai rai-ziæz dehai ; hac ellet e vou rein dehai én ou léh, pé alézonneu d’obér, pé pedenneu, pé er chonge a bresance en Eutru Doué, guet ur bedennic vèr benac a galon, pé aboéissance, pé quemér ou labour pè ou hlinhuet é léh er péh e vanquant, pé en aboeissance pront, hac humbl, pé feahein en himur.
Ne fal quet neoah goulen dispanse eit quæt quasimant, mæs ur ræzon vat benac, èl ma lar er règl, èl clinhuet, cohoni, voyage, labour calet, bout discalonêc ; rac n’éellér quet en dout er péh e rinquér d’en déïeu vigil, pé rac ma ne gav quet cair en dut ag en ti, pé er-ré en dès carg ar er verdér, ma reint vigil pé yuneu.
# Ag en desirieu santel ag er marhue

| ◄ Ag en doustér a gave er-ré just é verhuel | Ag en desirieu santel ag er marhue | A garanté Doué ► |
OL en amzér hou poai passet ar en doar goudé Asçansion Jesus, a oai bet aveit oh, Guirhiés santel, un amzér a huannadeu.
Hui a usai a nebedigueu hou puhé dré er flam purran ag er garanté divin ; mæs hou puhé ne usai quet prompt assès revé hou tesir.
Allas ! rai staguet-on doh en doar eit hum représantein èl ma faut er stad a languis santel é péhani é oh bet beta en deüéhan momant a hou puhé.
Mar e mès poén é comprenein péhani oai languis David, a pe ùélai é berhendet hirreit, ha hani en Apostol, a pe souhaitai é varhue guet quement a bresse, petra a zelian-mé chongeal a hou ç’hani ?
A pe vehai ém halon ur fulen benac ag er flammeu-zen a garanté péré hou âbrasai, ô na disprisaplet é cavehen-mé en doar ! ha gredusset huannadeu ne boussehen-mé, a pe sellan trema en nean !
Ur galon læn a garanté doh Jesus a hi a éel desirein nitra ar en doar, meit possédein Jesus ean-memb ?
Nac en hum brésantehai deign ol er madeu ag er bed-men, eit me lacat de vout en eurussan dén zou ar en doar, ne zeliehen-mé perpet laret : Er guèllan aveit on é merhuel ha bout guet Jesus-Chrouist ?
Petra é ol er madeu-zé aveit pihue-benac a hanaüe hac a gâr Jesus ! Jesus a zou er mad souveræn ; Jesus en dès én ou é hunan ol er madeu.
Bout guet Jesus, en tad-cé quer mad, en ami-zé quen tinér, er mæstre-zé quer largantéus, er Salvér-zé quen digne de vout câret !
Bout guet Jesus, jouissein ag é brésance, er hârein a greis er galon, er hârein a jamæs de virhuiquin !
O Rouannés en nean ! er bed, en doar a ind a éel offrein deign madeu quer précius ?
Ah ! déet hemb tardein d’hum zigueor aveit on el léh eurus é péhani é ra é zameurance ! Jesus hemb quin a éel reign deign ur houtantemant parfæt.
Gùir-é penaus, mar desiran ag un tu er marhue eit hum joéntein doh t’ou, me zouge ag en tural comparissein dirac tribunal me Juge.
Mæs me mès espérance é madeleah me Salvér, ha me mès espérance én hou intercession, ô me mam carantéus !
Ya, me mab, hou pet espérance, hac un espérance ferm. Mar dé Jesus ur Juge terrible, ean a zou ehué ur Salvér læn a vadeleah.
Conservet énoh en dougeance ag é jugemanteu ; mæs béet hou espérance hac hou caranté drès en dougeance.
Douget, mæs câret hoah mui. Ha ne éellet merchein gùel hou caranté de Jesus eit é souhaitein er gùélet imbèr é creis é hloër hac é driomfle, ha quittat un doar é péhani é éellér forh æz manquein d’er fidélité a zeliér dehou.
Mar e hoès er santimanteu-zé, beoh assuret, me mab, en hou tihuennou Doué doh hou ç’anemiset én ær a hou marhue.
Me oulennou nezé mé-memb é secour aveit oh : car me veil é peb amzér ar mem bugalé, mæs surtout én ær ag ou marhue.
# Ag en decvèt Gourhæmèn

| ◄ Ag en nàuvèt Gourhæmèn | Ag en decvèt Gourhæmèn | Cheleuet en Ilis.  ► |
Mad ar en doar ne hoantei, Eit-t’he poud ean dré dromperi.
DOué dré er Ourhæmèn-ze e zihuèn dohemb a zezirein madeu hun Nessan, meit hac ean-vehai eit hur boud int dré voyandeu just ha permettét.
Péhein e rér inemp d’er Ourhæmèn-ze, a pe zouguér ivi d’en Nessan, a gaus d’é gommodité, d’é zanné ha d’é avantageu-aral : a pe zezirér hum æzein diar é goust, èl er varhadision péré e zezir ma vou quêrteri eit gùerhein gùel ou marhadoureah ; er-ré e zezir ma vou brizél eit ou doud en tu de laireah hemb eun a vout punisset ; er-ré e zezir er marhue d’ou zud eit ou dout ou danné, &c.
Mæs n’en dai quet ur péhet dezirein madeu hun Nessan eit hur boud int dré voyandeu just ha permettét, a p’en devai hoand de hum zizobér a nehai. Dré er ræzon-ze é ma permettét gùerhein, prenein, trafiquein... Me lar, a p'en devai hoand de hum zizobér... rac n’en dai quet ræzonabl dezirein un dra e fal d’hun Nessan goarn : quemènt-ce e vehai dezirein ma hum ziæzehai eit hun æzein, ha dezirein d’un-aral er péh ne garehèmb quet ma vehai dezirét temb. N’en dès enta meid en hoand en dehai hun Nessan de hum zizobér ag è dra, e rantt legitim en dezir hur behai-ni d’hur boud ean.
Doué dré er Ourhæmèn-ze e ordrén demb reglein hun ol dezirieu revè é volanté ; resistein doh er malheurus inclination hun nès de glasq perpet hur houtantemant, hur hommodité, hun æzemant, &c. Quemènt-ce-zou pèn-caus temb de dorrein Gourhæmeneu Doué, ha ne vou meid é feahein hur goal inclinationeu, é spécial hun teiche mignon, é heèllehèmb hum virèt a béhein hac a vout dannét. Hennéh-è er gùir hènd en dès ansaignét temb Jesus-Chrouist, hac er-ré e guemér un-aral, e zou én dangér bras a fari.
# Gouenn ar Vretoned

| ◄ Fizians ! | Gouenn ar Vretoned | Martoloded Breiz e Dixmud ► |
Da F. M. DENEZ, Lennon.
* Dizaon rag ar maro hag en emgannou taer,
* Doujansus d’ar vaouez, d’ar re zinerz tener,
* En hano ar Frankiz hor Gourdadou ’drec’he
* Eus ribl mor ’n Hanternoz betek mor ar C’hreiste.
* Hirio, koz ha yaouank eus a Vro Vreiz-Izel
* A ro d’ar Frans karet harp start ha gwir skoazel :
* Hor zoudarded kadarn, hon tud a vor dispar
* A gouez dre gant ha kant da zifenn he douar.
* Den n’en deus o gwelet en talben o kila,
* Er Marn, er Som hag all o c’haver ar gwella.
* Epad kement asailh pa glasker o diskar
* E vent ’vel leoned, n’o deus morze o far.
* E pep lec’h e skoont egiz eun horz houarn ;
* Malloz d’an neb a gouez ganto en o daouarn !
* Ar memez gwad eta a red en o gwaziou,
* Ploum e talc’hont o fenn e-kreiz an dispac’hiou.
* Enebi a reont koulz ha kerrek hon bro,
* Reier hon moriou rust ha derc’h hon gwez dero.
* Ar German e-unan en deveus diskleriet :
* « Ar zoudarded kenta ez eo ar Vretoned. »
* Ma tleomp lavaret : « An holl ’ra o dever,
* ’Zo dare da c’houzanv poaniou kriz ar merzer »,
* ’Ve reiz embann ivez, diskuilha e pep giz
* ’Eo stankoc’h an truach paeet gant hor Broïz.
* Vertuziou ar c’hiz-se, tra a-berz tad ha mamm,
* A ro, sur, testeni d’eur Ouen glan ha dinam !
* Bale a reomp, eta, war roudou ar Gelted,
* E sklèrijen an deiz hor banniel displeget.
* Kalz, pa vefont distro a gano en o c’hreiz :
* « ’Vit rei ha skei atao, n’ eus egiz paotred Breiz ! »
* Ha ni a gar skriva : « Dindan ar boulejou
* « Koulz hag en trancheou, er garva stourmajou,
* Laouen, drant ha dinec’h, paotred sart, krenv, hardiz,
* Tud dihun ha dispont, sed aze ar Vreiziz ! »
* Ra vo miret o YEZ, kendalc’het o GIZIOU !
* Da rei he seo d’o gouen ez int, sur, ar gwriziou.
(Mezeven, 1915).
# Goulou-deiz

| ◄ An torrer-mein | Goulou-deiz | Glao Sant-Mikael ► |
D’an Aotrou Pennkêr.
* Ar spern a-hed an hent ’lede o skourrou gwenn,
* Ar parkou ’oa bleuniet dirazoun hep termen ;
* Er pellder e kleved o tihun ar maeziou,
* An deiz o klask sevel ’oa leun a hunvreou.
* Eurus e tremenen war garbont eur stêrig,
* Penn ha dremm distanet gant c’houez an êzennig ;
* Nepred n’em eus merzet kement ’hed va buhez
* Kaerded eur mintinvez ’pad an amzer-nevez.
* Biskdaz bugel laouen n’eo bet muioc’h boemet ;
* Va c’horf ha va spered holl ennoun ’oa lusket,
* Pa zeuas ’n eur vodenn eun evn kaez da gana :
* C’hoant^t a reas d’in youc’hal : Alleluia !
* O mouez digevatal o saludi an de
* Ez een va-unan da c’hortoz er mene,
* Nag ar bleun, nag ar gliz, nag an dour o sourral
* ’Vel da notenn dic’hed n’em lakas da dridal ;
* Enni ’felle d’in gwel’t gwelloc’h ’vit na glasken,
* Ar pez am eus aboue poelladet da gelenn :
* O tiarogi an heol d’an tïeg e teskez
* Na c’houfed re abred staga gant an devez.
# Gouel sant Caourintin

| ◄ an Dedy | sant Caourintin | Cantic Te Deum ► |
Ar 4 Ps. quenta eus a C’housperou ar zul, p. 496, ha Ps. Memento, p. 511.
Pange solemnes, pia turba, cantus, Hâc die cunctis, tibi sanctiori, Quæ Corentinum cumulata palmis
Vexit ad astra.
Cujus in miris renovata virgae
Crevit Hebrææ potior potestas,
Pressa dùm tellus baculo scatentes
Protulit undas.
Carne dùm piscis redit integratâ
In cibum sese totiès daturus ;
Æqua lex strictæ quoties suadet
Prandia mensæ.
Quis dapes parcas, vigilesque noctes ;
Quis gregis curam valeat referre,
Inclytam gemmis ubi sacra pressit
Infula frontem.
Cœlitum consors, patriæque vindex,
Præsul, ô nostræ decus omne gentis !
Adsis, et læsi precibus serena
Numinis iras.
Nostra te summum celebrant Parentem
Ora, te summo genitum parente :
Par sit amborum tibi laus per omne,
Spiritus, ævum. Amen.
# Gouelet, ma daoulagad !

Oberennoù damheñvel pe handelvoù all zo ivez, gwelout Ouilet, men deulegad ha Gouelit, ma daoulagad.
| ◄ O sonjal en hon fec’hejou (Pasion hon Zalver) | Gouelet, ma daoulagad ! | Meulomp hirie a vouez uhel (Vive Jésus, vive sa Croix) ► |
1. Gouelet, ma daoulagad, setu maro Jezus, Maro eo vidomp ol, pec’herien dizentus.
Diskan. — Maro Jezus vidomp war vek mene Kalvar ; Pez kalon na ranno gant keuz ha gant glac’har, Gant keuz ha gant glac’har !
2. Tosta, pec’her, ha deus, zel mad ouz da labour, Peb pec’het e t-euz gret zo aman torfetour.
3. E c’harz e dreid deuz ’ta da ouelan da grimou, Ha zonj ez int kirieg deuz e ol zouffransou.
4. Mar d-eo ruet e gorf gant ar goad o redek, Te a dle he oualc’hi gant da zaerou dourek.
5. N’euz nemet eur gouli euz an treid bete ’r pen, Kurunet eo gant spern ha blonset e gerc’hen.
6. E gorf zo dispennet, freuzet e izili, E dreid hag e zaouarn treuzet gant tachou kri.
7. Gant ar poultr hag ar goad e fas zo dislivet, Ha gant eul lans kruel e goste digoret.
8. Pec’her ha pec’heres, c’houi gantan a sko c’hoaz, Hag ho kalon dizonj zo dezan vel eur groaz !
9. Koulskoude d’ho kervel e ben a zo stouet, E galon zo digor, e zivrec’h astenet.
10. Oh ! breman, ma Jezus, eo mantret hon c’halon, Hag ouzoc’h evit mad e c’houlenomp pardon.
11. Pardon, o ma Doue, euz hon ol bec’hejou, Kentoc’h mervel eget nevezi ho paoniou !
# Gouel sant Briec

| ◄ Evit zul ar C’hasimodo | Gouel sant Briec | an Ascension ► |
Gousperou ar C’hoessour, paj. 511.
Dum plaudit aula Cœlitum, Nostrum polo dùm cantibus, Patrem micantem personat, Natis silere sit nefas.
Suis procul qui finibus Pestem Briocus depulit; Hic, qui manebant impios Ritus deorum sustulit.
Signis potens, fractum femur Sanavit, artus languidos : At quot tulit potentiùs Ægris medelam mentibus !
Hæc nostra pressit limina; Hlc vota fudit, hic preces, Hic thura supplex ; his Deo Libavit aris victimam.
Orbes, Brioce, qui super Securus aureos poli Toto potiris nunc Deo, Gregem benignus respice.
Clerum tuere, da tuos Fidus sequatur tramites; Mores Patris fac induat, Fidemque servet integram.
Deus, Briocum qui beas, Et junge Pastori gregem, Et junge Clerum Præsuli, Qui te canant per sæcula. Amen.
# Gouel sant Per ha sant Paul

| ◄ sant Ian-Badezour | sant Per ha sant Paul | Calon sacr a Jezus ► |
Ps. eus a C’housperou an Ebestel, pajen 506.
Aurea luce et decore roseo, Lux lucis, omne perfudisti sæculum, Decorans cœlos inclyto martyrio, Hâc sacrâ die quæ dat reis veniam.
Janitor cœli, doctor orbis pariter, Judices sæcli, vera mundi lumina, Per crucem alter, alter ense triumpbans, Vitæ senatum laureati possident.
O felix Roma ! quæ tantorum psincipum
Es purpurata pretioso sanguine, Non laude tuâ, sed ipsorum meritis
Excellis omnem mundi pulchritudinetn.
Sit Trinitati sempiterna gloria, Honor, potestas atque jubilatio, In unitate, cui manet imperium, Ex tunc et modo, per æterna sæcula. Amen.
# Gouelit, ma daoulagad

Oberennoù damheñvel pe handelvoù all zo ivez, gwelout Ouilet, men deulegad ha Gouelet, ma daoulagad !.
| ◄ O sonjal en hon Pec’hejou | Gouelit, ma daoulagad | Meulomp hirie a vouez uhel ► |
* Gouelit, ma daoulagad, setu maro Jezuz,
* Maro evidomp holl, pec’herien gwaleürus
* Diskan.
* Maro Jezuz ’vidomp war lein menez Kalvar,
* Pe galon na rannfe gant keuz ha gant glac’har,
* Gant keuz ha gant glac’har.
* Tosta, pec’her, ha deus, sell mat ouz da labour ;
* Pep pec’hed graet ganit zo aman torfetour.
* Deus da gichen ar Groaz ha gouel d’az pec’hejou ;
* Sonj c’hoaz ez int kiriek da grizder e boaniou.
* Mar deo ruziet e gorf gant ar gwad o redek,
* Te a dle e walc’hi gant da zaerou dourek.
* N’eo ken met eur gouli eus traon betek e benn ;
* Kurunet eo a spern. Na pebez Kurunenn !
* E gorf zo dispennet, e izili, brevet ;
* E dreid hag e zaouarn gant tachou hir treuzet.
* Gant ar poultr hag ar gwad e zremm zo dislivet;
* Gant eur goaf lemmet-mat, e gostez digoret.
* Pec’her ha pec’herez, c’houi gantan a sko c’hoaz ;
* Ho kalon aheurtet, ’vitan, na pebez kroaz !
* Koulskoude d’ho kervel, e benn a zo stouet,
* E galon zo digor, e zivrec’h astennet.
* O l breman, ma Jezuz, eo rannet hon c’halon,
* Hag ouzoc’h evit mat e c’houlennomp pardon.
* Pardon, O, ma Doue, eus hon holl bec’hejou ;
* Kentoc’h mervel eget nevezi ho poaniou.
# Gouel mad

| ◄ Maro ar mous bihan | Gouel mad | Ar c’hoziad paour ► |
d’eur vam gristen
* Karet am ije hirie
* Lampat war ma marc’h dir,
* Ha monet betek du-ze…
* Mes an hent zo re hir ;
* Digemerit memeuz tra,
* War eskell an avel,
* Ma gourc’hemennou gwella
* Evit devez ho kouel.
* Petra e c’hallfent laret
* D’ac’h evit ho kouel kaer ?
* Ma c’halon a zo nec’het,
* Ma mouez a zo dister ;
* Herve ma sonj ha ma c’hoant,
* Nan eus a zeread,
* Nemed eur bokad bleun koant,
* Da laret d’ac’h : Gouel mad !
* Ha c’hoaz bleuniou an douar
* Zo hep talvoudegez ;
* D’ar beure ez int dispar,
* D’an noz n’o deus mui c’houez ;
* Evelse c’hoarve ive
* Gant mennoziou an den,
* Leun ez int a drugare
* Keit ma veint o tremen…
* Hogen ar bleuniou kaeran,
* Evit eur vam gristen,
* Ar re a rei ar muian
* He lorc’h da virviken,
* Eo ar bleuniou talvoudus
* Ha na dremenont ket,
* Ar bleuniou, d’ei ken doujus :
* He bugale karet !
* Ar bleun-ze, en dro d’ezi,
* Bodet en de he gouel,
* Kement se zo eviti,
* Eul levenez zantel ;
* Hi he deus bet o zavet
* Int eo he c’hurunen,
* En dro d’o mam dastumet.
* Oh ! kaeran da daolen !
* Setu aze ar bokad
* Talvoudus ha gwirion,
* Hennez a zo deread
* Da blijout d’ho kalon ;
* Ennan bleuniou a c’hened,
* Furnez ha koantiri,
* A roïo d’ac’h-hu bepred,
* Plijadur ha dudi !
* D’ac’h eta en kinnigan,
* Gant ma gourc’hemennou,
* Hen a vezo, a gredan,
* Ma gwellan mennoziou ;
* Hen digemeret, m’ho ped,
* Gwelloc’h n’hallfec’h ket kâd,
* D’ac’h kalz a evurusted,
* Evurusted, gouel mad ! ! !
# Gouel sant Ian-Badezour

| ◄ ar Zacramant | sant Ian-Badezour | sant Per ha sant Paul ► |
Ar 4 Ps. guenta eus a Chousperou ar zul, p. 496, hac evit pempet Ps. Laudate Dominum, paj. 524.
Ut queant laxis resonare fibris
Mira gestorum famuli tuorum, Solve polluti labii reatum, Sancte Joannes.
Nuntius celso veniens olympo, Te patri magnum fore nasciturum ; Nomen et vitæ seriem gerendse
Ordine promit,
Ille promissi dubius superni,
Perdidit promptæ modulos loquelæ ;
Sed reformâsti genitus peremptæ
Organa vocis.
Ventris obstruso recubans cubili,
Senseras regem thalamo manentem,
Hinc parens nati meritis uterque
Abdita pandit.
Gloria Patri, genitæque Proli, Et tibi, compar utriusque semper,
Spiritus alme, Deus unus, omni
Tempore sæcli. Amen.
# Ann durzunell baour hag ar sparfell fistoulik

Oberennoù damheñvel pe handelvoù all zo ivez, gwelout An durzhunell.
| ◄ Ar milioner, fals pinvidik | Ann durzunell baour hag ar sparfell fistoulik | Bered ma farroz ► |
Nep zo fall iaouank namm,
Enn he gozni ne fura tamm.
Eul labouz koant, eunn durzunell,
Ganet e koajou Breiz-Izel,
A gavaz mad kuitaat he neiz
Evit mont pell, pell euz a Vreiz.
Er Ponthou e voa eur sparfell,
Koz, sod, divez ha farouel ;
Enn he gozni ne furee tamm,
Kanfart e voa a neve-flamm.   Ar sparfell-ze, fistoul, traitour,
D’ann durzunell a ree bek flour ;
Ann durzunell baour a grede
E oa ar sparfell he Doue.
He far a lavaraz d’ezhi :
« Aman e vevez dizoursi ;
» Aman, gant da vignon fidel,
» Eo brao beva, vo dous mervel.
» Pell diouz da neiz, ar ienien,
» Ann naon, ar zec’hed, ann anken,
» Ar glao, ann erc’h hag ar glac’har
» Vo da lodenn war ann douar.
» Da vignon traitour ar sparfell,
» Enn noaz as lezo da vervel ;
» Mervel a zo eunn dra c’houero,
» Pa varver pell, pell diouz ar vro !   » Aman gan-en-me choum ato,
» Va askellik da ziwallo ,
» Da neizik flour vo tomm bepred,
» Ha gant da bar e vi karet.
» Evel ann eostik er c’hoajou,
» Me a gano d’id va zoniou ;
» Ha dre bevar c’horn Breiz-Izel
» Te vo ar goanta turzunell. »
— Hag ann durzunell digalon,
A gimiadaz diouz he mignon,
Evit mont da heul ar sparfell,
Pell diouz he neiz ha Breiz-Izel.
Lakit evez, turzunellik,
Ar sparfell zo eur fistoulik ;
Er broiou all na gefot ket
Eunn neiz, eur mignon d’ho karet.   Ann durzunell e deuz ankouet
He neiz hag he far glac’haret ;
Ha d’ar sparfell, gant follentez,
E deuz roet he c’harantez.
Allaz ! ne oa ket red mont pell
Evit anaout mad ar sparfell ;
Ar sparfell zo bet didruez
E kenver ann durzunell gez.
Pa oent erru e Koad-ar-Skour,
Ar sparfell ne ra ken bek flour ;
Enn he gorf e lec’h karantez.
Ne oa nemet fallagriez.
Erru e-tal menez Are,
Ann taol pao kenta e devoe ;
Hag a-rok mont er meaz a Vreiz,
E teu da zonjal enn he neiz !   Meur a daol bek e deuz tapet,
Allaz ! evit bea re garet.
E lec’h soniou he dousik koant,
E deuz breman toliou dre gant.   Ar sparfell deuz he mac’hagnet,
Er vouillenn en deuz he sklabeet,
Enn eur c’hoarzin laraz d’ezhi :
« Kerz brema gant nep a gari ! »
He c’horf goloet a c’houliou,
He c’halon karget a boaniou,
Ha beuzet holl enn he glac’har
E sonjaz neuze enn he far.
« Va far, mignon karantezuz,
» Am euz lakeet ken meluruz,
» Ma welfez penoz ar sparfell,
» En deuz sklabeet da durzunell !
— Ann durzunell dizenoret,
Gant poan ann hent e deuz bet gret,
Da vont tre beteg he neizik, Evit gwelet c’hoaz he c’hoantik.   E-c’harz ann neiz p’en em gavaz,
He c’halonik paour a rannaz
Pa welaz maro he mignon,
Maro, siouaz ! gant rann-galon.
KELENNADUREZ.
Merc’hed iaouank a Vreiz-Izel,
Lakit evez ouz ar sparfell !
Pedet Doue n’eot ket da goll,
Ha pedit Gwerc’hez Remengol !